বেথ মুনি
বেথানি লুইস মুনি (ইংরেজি: Beth Mooney; জন্ম: ১৪ জানুয়ারি, ১৯৯৪) ভিক্টোরিয়ার শেপার্টন এলাকায় জন্মগ্রহণকারী প্রথিতযশা অস্ট্রেলীয় প্রমিলা আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। মহিলাদের বিগ ব্যাশ লীগে ব্রিসবেন হীটের প্রতিনিধিত্ব করছেন তিনি। দলে তিনি মূলতঃ উইকেট-রক্ষকের দায়িত্ব পালন করে থাকেন। পাশাপাশি বামহাতে ব্যাটিংয়েও পারদর্শিতা দেখিয়েছেন বেথ মুনি।